Erge donderstorms verwagArgieffoto. Die Suid-Afrikaanse Weerdiens het gesê erge donderstorms word Maandag landswyd in verskeie provinsies verwag. Dithuso Mogapi, ŉ weervoorspeller, het gesê daar is ŉ 60% kans vir donderstorms in Gauteng, die noordoostelike gedeeltes van die Vrystaat, die oostelike gedeeltes van Noordwes, die hoëveld in Mpumalanga, die suidelike gedeeltes van Limpopo, en westelike gedeeltes van KwaZulu-Natal. Mogapi het gesê die weerstoestande sal na verwagting teen Dinsdag in die betrokke provinsies begin opklaar, behalwe in Gauteng waar daar ŉ 30% kans vir reën voorspel is.